Onyimnyamfo Alban Bagbin, Mbrahyɛbaguafie mu Guamutsenanyi dze too gua wɔ mbrahyɛbaguafie ber a mbrahyɛbagua fii ahomgye mu bae ma wɔrohwɛ nkrataa na nhyehyɛɛ ahorow a wogyaa hɔ kɔr ahomgye mu no. Na Onyimnyamfo Osei Kyei-Mensah-Bonsu a ɔyɛ dɔmkumaa no hɔn panyin no nye no kyerɛ dɛ ɔwɔ dɛ kuw wɔrohwɛ banyin na banyin na basia na basia mpamu nkitahodzi na dza ɔkeka ho na Ghana Ebusua Nhyehyɛɛ pa ho asɛm yɛ no ntsɛm dze hɔn nhwehwɛmu amandzɛɛbɔ bɔto gua wɔ mbrahyɛbaguafie.
Iyi ka ho ma Onyimnyamfo Kingsford Alban Sulemana Bagbin, Mbrahyɛbaguafie mu Oguamutsenanyi no dze n’anomusɛm to abaguafo no enyim dɛ:
“Kuw no ahyɛ da ara na wɔrotwentweɔn asɛm a ɔda hɔn pon do no ho, na hɛn nyina yɛwɔ atweɔnenyim dɛ nsɛm a ɔfa Nyimpa ntamu Mpamu Nkitahodzi a Ɔfata na Ghana Ebusua Nhyehyɛɛ pa no ho nhwehwɛmu no ho nsunsuando anaa amandzɛɛbɔ bɛba abɔto hɛn enyim. Iyi akɛyɛ asɛm bi a wiadze nyinara enyi dzi ekyir, na ɔyɛ asɛm so no ho hia hɛn papaapa dɛ mbrɛ nsɛm afofor bi so tse no ara. Dɛm ntsi, Mbrahyɛbagua mu kuw woeyi hɔn ma wɔreyɛ nhwehwɛmu no nyɛ no ntsɛm mfa hɔn nhwehwɛmu no ho amandzɛɛbɔ mbɔto mbrahyɛbagua no enyim.”.
Dɛm kuw yi hyɛɛ hɔn nhwehwɛmu no ase no, bɛyɛ afe nye yi.
